CELEX: 32014R0859
Language: ro
Date: 2014-08-05 00:00:00
Title: Regulamentul de punere în aplicare (UE) nr. 859/2014 al Comisiei din 5 august 2014 privind clasificarea anumitor mărfuri în Nomenclatura combinată

8.8.2014   
            
            
               RO
            
            
               Jurnalul Oficial al Uniunii Europene
            
            
               L 235/4
            
         REGULAMENTUL DE PUNERE ÎN APLICARE (UE) NR. 859/2014 AL COMISIEI
   din 5 august 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2014.
      
         
            Pentru Comisie,
         
         
            pentru președinte
         
         Martine REICHERTS
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol constituit dintr-un calendar de tip perpetuu și o statuetă din plastic sub forma unui înger. Îngerul este așezat pe un soclu din plastic. Calendarul este inserat în soclu și este compus din cuburi și plăcuțe din lemn pe care sunt gravate numele lunilor și numărul zilelor.
                  Articolul are o înălțime de aproximativ 16 cm. Statueta reprezintă jumătate din înălțimea articolului, dar volumul său este mai mic decât cel al calendarului.
                  (A se vedea imaginea) (1)
                  
               
               
                  4910 00 00
               
               
                  Clasificarea se stabilește în funcție de regulile generale 1 și 3 litera (b) de interpretare a Nomenclaturii combinate și în funcție de textul codului NC 4910 00 00.
                  Având în vedere caracteristicile obiective ale articolului, și anume dimensiunea și caracterul predominant de calendar față de cel de articol decorativ, componenta de calendar este cea care conferă articolului caracterul său esențial în sensul regulii generale 3 litera (b) de interpretare a Nomenclaturii combinate [a se vedea, de asemenea, notele explicative la Sistemul armonizat (NESA) aferente poziției 4910, al patrulea paragraf].
                  În plus, poziția 4910 include calendare de orice fel, imprimate pe orice material (a se vedea, de asemenea, notele explicative la Sistemul armonizat aferente poziției 4910, primul paragraf).
                  Prin urmare, articolul ar trebui să fie clasificat la codul NC 4910 00 00, în categoria calendare de orice fel.
               
            
         (1)  Imaginea are un caracter strict informativ.